Uredba Komisije (EGS) št. 897/82

z dne 20. aprila 1982

o tretji spremembi Uredbe (EGS) št. 1842/81 glede dodeljevanja prilagojenih nadomestil za žita, izvožena v obliki nekaterih žganih pijač

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2727/75 z dne 29. oktobra 1975 o skupni ureditvi trga za žita [1], kakor je bila nazadnje spremenjena z Uredbo (EGS) št. 3808/81 [2], in zlasti členov 16(6) in 24 Uredbe,

ob upoštevanju Uredbe Sveta (EGS) št. 1188/81 z dne 28. aprila 1981 o določitvi splošnih pravil za dodeljevanje prilagojenih nadomestil za žita, izvožena v obliki nekaterih žganih pijač, in meril za določitev višine takšnih nadomestil, ter o spremembi Uredbe (EGS) št. 3035/80 glede nekaterih proizvodov, ki niso zajeti v Prilogi II Pogodbe [3], in zlasti člena 12 Uredbe,

ker Uredba Komisije (EGS) št. 1842/81 [4], kakor je bila nazadnje spremenjena z Uredbo (EGS) št. 3487/81 [5], določa postopek za dodeljevanje prilagojenih nadomestil za žita, izvožena v obliki nekaterih žganih pijač;

ker člen 1(2) Uredbe (EGS) št. 1842/81 določa, da izjava o plačilu vključuje neto maso proizvodov; ker nadalje člen 4(3) iste uredbe določa, da mora biti uporabljena žita ali slad zdrave, trgovske kakovosti; ker je treba zaradi jasnosti opredeliti pojem vlage, uporabljen v navedeni uredbi;

ker vsebnost vlage v žitih običajno ne presega 16 %; ker se žita z vsebnostjo vlage nad 16 % včasih uporablja pri proizvodnji viskija; ker je treba zaradi tega predvideti ustrezno znižanje; ker mora biti to znižanje večje, kadar vsebnost vlage v uporabljenih žitih presega 18 %, da bi se upoštevalo dejstvo, da takšna žita niso bila posušena;

ker Uredba Sveta (EGS) št. 2731/75 [6], kakor je bila spremenjena z Uredbo (EGS) št. 1156/77 [7], prav tako določa standardno metodo za preverjanje vsebnosti vlage v žitu; ker se je treba sklicevati na to metodo, medtem ko se dovoli uporaba drugih običajnih metod, če slednje nudijo zadostna jamstva;

ker so ukrepi, predvideni s to uredbo, v skladu z mnenjem Upravljalnega odbora za žita,

SPREJELA NASLEDNJO UREDBO:

Člen 1

Člen 1 Uredbe (EGS) št. 1842/81 se spremeni:

1. V odstavku 2 se doda naslednja točka (c):

"(c) vsebnost vlage."

2. Doda se naslednji odstavek 3:

"3. Za namene te uredbe je neto masa uporabljenih žit neto masa z vsebnostjo vlage, ki ne presega 16 %. Če je vsebnost vlage uporabljenih žit večja od 16 %, vendar ne večja od 17 %, je masa, ki se upošteva za namene plačila, neto masa, zmanjšana za 1 %. Če je vsebnost vlage uporabljenih žit večja od 17 %, vendar ne večja od 18 %, znaša zmanjšanje 2 %. Če vsebnost vlage uporabljenih žit presega 18 %, znaša zmanjšanje 2 % za vsak 1 % vlage nad 16 %.

Standardna metoda Skupnosti za določanje vsebnosti vlage v žitih, namenjenih za proizvodnjo žganih pijač iz Uredbe (EGS) št. 1188/81, je metoda, opredeljena v Prilogi II k Uredbi (EGS) št. 2731/75.

Uporaba drugih običajnih metod je dovoljena, če se dobljeni rezultati ne razlikujejo za več kakor pet decimalnih točk od rezultatov, dobljenih s standardno metodo.

Metode, razen standardne metode Skupnosti iz tretjega pododstavka, države članice sporočijo Komisiji."

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se od 1. julija 1982.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. aprila 1982

Za Komisijo

Poul Dalsager

Član Komisije

[1] UL L 281, 1.11.1975, str. 1.

[2] UL L 382, 31.12.1981, str. 37.

[3] UL L 121, 5.5.1981, str. 3.

[4] UL L 183, 4.7.1981, str. 10.

[5] UL L 352, 8.12.1981, str. 18.

[6] UL L 281, 1.11.1975, str. 22.

[7] UL L 136, 2.6.1977, str. 11.

--------------------------------------------------